b'\n_START_ARTICLE_\nEdward Smith-Stanley\n_START_SECTION_\nBiografija\n_START_PARAGRAPH_\nGim\xc4\x97 turtingoje aristokrat\xc5\xb3 \xc5\xa1eimoje. Baig\xc4\x97 priva\xc4\x8di\xc4\x85 berniuk\xc5\xb3 mokykl\xc4\x85 \xe2\x80\x93 Etono koled\xc5\xbe\xc4\x85, v\xc4\x97liau ir Oksfordo universiteto Kristaus ba\xc5\xbeny\xc4\x8dios koled\xc5\xbe\xc4\x85. 1820 m. pirm\xc4\x85 kart\xc4\x85 i\xc5\xa1rinktas \xc4\xaf Jungtin\xc4\x97s Karalyst\xc4\x97s Parlament\xc4\x85 kaip Vig\xc5\xb3 partijos atstovas. 1830 m. \xc4\x8c. Gr\xc4\x97jaus vyriausyb\xc4\x97je paskirtas Vyriausiuoju sekretoriumi Airijos reikalams. 1833 m. paskirtas Valstyb\xc4\x97s sekretoriumi Karo ir kolonij\xc5\xb3 reikalams. Po to, kai tais pa\xc4\x8diais metais Jungtin\xc4\x97s Karalyst\xc4\x97s Vyriausyb\xc4\x97 patvirtino Airijos anglikon\xc5\xb3 ba\xc5\xbeny\xc4\x8dios reform\xc4\x85, 1834 m. pasitrauk\xc4\x97 i\xc5\xa1 u\xc5\xbeimam\xc5\xb3 pareig\xc5\xb3, o v\xc4\x97liau ir i\xc5\xa1 Vig\xc5\xb3 partijos, prisijungdamas prie Konservatori\xc5\xb3 partijos. 1841 m. antr\xc4\x85 kart\xc4\x85 paskirtas Valstyb\xc4\x97s sekretoriumi Karo ir kolonij\xc5\xb3 reikalams. 1844 m. tapo Lord\xc5\xb3 r\xc5\xabm\xc5\xb3 nariu. 1852 m. vasar\xc4\xaf pirm\xc4\x85 kart\xc4\x85 paskirtas Jungtin\xc4\x97s Karalyst\xc4\x97s ministru pirmininku ir vadovavo ma\xc5\xbeumos vyriausybei iki t\xc5\xb3 met\xc5\xb3 gruod\xc5\xbeio m\xc4\x97nesio. Po to, dar du kartus \xe2\x80\x93 1858 m. ir 1866 m. buvo paskirtas ministru pirmininku, ta\xc4\x8diau \xc5\xa1ioms vyriausyb\xc4\x97ms irgi trumpai vadovavo, atitinkamai vienerius ir dvejus metus. Stenlis yra vienas i\xc5\xa1 tik keturi\xc5\xb3 Jungtin\xc4\x97s Karalyst\xc4\x97s premjer\xc5\xb3, \xc4\x97j\xc4\x99s pareigas ministro pirmininko pareigas tris ar daugiau kart\xc5\xb3 atskirais laiko tarpais (ne i\xc5\xa1 eil\xc4\x97s). I\xc5\xa1 viso premjero pareigas E. Smitas-Stenlis \xc4\x97jo kiek daugiau nei ketverius metus \xe2\x80\x93 ma\xc5\xbeiau nei dauguma kit\xc5\xb3 Did\xc5\xbeiosios Britanijos ministr\xc5\xb3 pirminink\xc5\xb3.\n_START_SECTION_\nAtminimo \xc4\xafam\xc5\xbeinimas\n_START_PARAGRAPH_\nE. Smitas-Stenliui atminti jo vardu pavadintas Folkland\xc5\xb3 sal\xc5\xb3 administracinis centras Stenlis ir Stenlio miestelis Tasmanijos salos \xc5\xa1iaur\xc4\x97s vakaruose.'